Rikke Karlsen

Rikke Karlsen (født 1968 i Oslo) er en norsk keramiker,  bosatt i Lillesand.

Karlsen flyttet til Lillesand våren 2008 og har eget verksted på Justøya i Lillesand kommune.  Hun har tidligere bodd en periode på sørlandet, og i denne tiden var hun praktikant hos keramiker Grete H.H. Nash på Frikstad utenfor Kristiansand. I 2002 avsluttet hun utdanningen som lektor i kunst- og håndverk ved Kunsthøgskolen i Oslo, institutt for keramikk.http://www.justoybygdelag.com/345876711  (besøkt 8. mai 2015) I årene som fulgte deltok Karlsen på en rekke utstillinger i inn- og utland. Etter eksamen i 2002, hadde hun separatutstilling i galleri Norske Grafikere i Oslo. Flere ganger har hun deltatt på Østlandsutstillingen  (besøkt 8. mai 2015) og hun har også deltatt på gruppeutstillinger i Norge, Kina og Tyskland. Karlsen har hatt utstillinger på Galleri Ask i Åsgårdstrand (2008), Galleri Vanntårnet på Nesoddtangen (2008)  og Galleri Format i Oslo (2005).http://www.listen.no/kunstner.php?name=Rikke+Karlsen&artist_id=6839 (besøkt 8. mai 2015)

I 2003 deltok Rikke Karlsen sammen med 12 andre keramikere  på en utstilling på Grønland polititasjon, der cellene og murene var en inspirasjonskilde for kunstnerne.Bugge Erle Moestue: «Inspirert av fengselsmurene» i Aftenposten 20. juni 2003, s. 6 Kunstnerne uttalte til Aftenposten at fengelcellen ga mange assosiasjoner og de ønsket og formidle tanker, drømmer og lengsler til dem som oppholdt seg mellom disse veggene.

I forbindelse med 100-årsjubileet for kvinners stemmerett i 2013, deltok Karlsen på en jubileumsutstilling med tittelen «Med kunsten som stemme» på Lindvedske hus i ArendalLiv Ekeberg: «Kvinner snakker fra veggen» i Agderposten, 2. mai 2013, s. 54 Hun sier følgende om sine arbeider til Kulturnett Aust-Agder:

Rikke Karlsen har vært kurslærer og timelærer på Kunsthøgskolen i Oslo, og hun har mottatt debutantstøtte, etableringsstipend og 2-årig arbeidsstipend fra Norsk kulturråd. Hun er medlem av Norske kunsthåndverkere (NB-Agder) og  tilknyttet Agder Kunstsenter.

 Referanser 

Kategori:Norske kunsthåndverkere
Kategori:Personer fra Oslo
Kategori:Fødsler i 1968
Kategori:Fødselsdato ikke oppgitt